Ministrstvo za zdravje

E.: gp.mz@gov.si

Številka: 090-9/2022/3

Datum: 2. 2. 2022

Zadeva: Vpis Zdravniške zbornice Slovenije v eRZIJZ

Spoštovani,

pri izvajanju Zakona o dostopu do informacij javnega značaja (v nadaljnjem besedilu: ZDIJZ)[[1]](#footnote-1) smo zaznali, da Zdravniška zbornica Slovenije, Dunajska cesta 162, 1000 Ljubljana, matična številka 5572681000, ni vpisana v [Register zavezancev za informacije javnega značaja (eRZIJZ)](https://www.ajpes.si/Registri/Drugi_registri/Zavezanci_za_informacije_javnega_znacaja/Splosno)[[2]](#footnote-2).

ZDIJZ določa, da pristojna organizacija za javnopravne evidence in storitve, ustanovljena v skladu z zakonom, ki ureja plačilni promet (AJPES), vzpostavi in vodi javni Register zavezancev za informacije javnega značaja (eRZIJZ), v katerega se vpišejo zavezanci iz 1. in 1.a člena ZDIJZ. Zavezanci so v ta register vpisani in iz njega izbrisani neposredno na podlagi podatkov iz uradnih evidenc, navedenih v 3.c členu ZDIJZ in podatkov posredovanih v skladu s prvim in drugim odstavkom 3.č člena ZDIJZ.

Zakon o zdravniški službi[[3]](#footnote-3) določa, da se zdravniki združujejo v Zdravniško zbornico Slovenije, ki zastopa njihove poklicne, socialne in ekonomske interese, skrbi za ugled in čast zdravniškega poklica ter izpolnjevanje zdravniških dolžnosti. Članstvo v zbornici je obvezno za vse, ki na območju Republike Slovenije opravljajo zdravniško službo. Naloge zbornice so opredeljene v 71. členu omenjenega zakona, kjer je tudi navedeno, da zbornica opravlja kot javna pooblastila naslednje naloge:

* podeljuje, podaljšuje in odvzema licence oziroma osnovne licence ter podeljuje, podaljšuje in odvzema certifikate o posebnih znanjih;
* odloča o odobritvi in prenehanju pripravništva, sekundariata in specializacij, spremlja, nadzoruje ter skrbi za kakovost in koordiniranje izvajanja teh in drugih oblik podiplomskega strokovnega izpopolnjevanja svojih članov s preverjanjem usposobljenosti ter določa pogoje za imenovanje mentorjev in jih imenuje;
* izvaja strokovni nadzor s svetovanjem;
* vodi register zdravnikov;
* izdaja potrdila o preizkusu znanja slovenskega strokovnega jezike za zdravnike.

Naloge, ki jih opravlja zbornica kot javna pooblastila, se financirajo iz sredstev proračuna Republike Slovenije, razen v primerih iz 57. člena zakona, ko zbornica opravi izredni strokovni nadzor s svetovanjem na predlog plačnika zdravstvenih storitev ali drugega naročnika. Nadzor nad zakonitostjo dela zbornice pri izvajanju javnih pooblastil opravlja ministrstvo. Nadzor nad zakonitostjo in namensko porabo sredstev iz članarine, ki jih pridobiva zbornica, opravljata nadzorni odbor zbornice oziroma na njegovo zahtevo pooblaščeni zunanji revizor in Računsko sodišče Republike Slovenije.

Iz zgoraj navedenega izhaja, da je Zdravniška zbornica Slovenije nosilka javnih pooblastil in s tem zavezanka za dostop do informacij javnega značaja na podlagi 1. člena ZDIJZ, zato mora biti vpisana v eRZIJZ.

Prosimo vas, da kot pristojno ministrstvo na AJPES posredujete prijavo za vpis zbornice v eRZIJZ. Način prijave in njeno vsebino določata 8. in 9. člen Pravilnika o vzpostavitvi in vodenju Registra zavezancev za informacije javnega značaja[[4]](#footnote-4).

V primeru težav se lahko obrnete na gospo Alenko Pšeničnik, Sektor za transparentnost, integriteto in politični sistem, ki je dosegljiva na telefonskih številkah: (01) 478 852 in 030 700 640 ter na elektronskem naslovu: alenka.psenicnik@gov.si.

Lep pozdrav,

Pripravil: mag. Saša Jazbec

Ciril Repnik v. d. generalnega direktorja

sekretar

Poslati po E-pošti:

- naslovniku: [gp.mz@gov.si](mailto:gp.mz@gov.si)

1. Uradni list RS, št. [51/06](http://www.uradni-list.si/1/objava.jsp?sop=2006-01-2180) – uradno prečiščeno besedilo, [117/06](http://www.uradni-list.si/1/objava.jsp?sop=2006-01-5018) – ZDavP-2, [23/14](http://www.uradni-list.si/1/objava.jsp?sop=2014-01-0876), [50/14](http://www.uradni-list.si/1/objava.jsp?sop=2014-01-2077), [19/15](http://www.uradni-list.si/1/objava.jsp?sop=2015-01-0728) – odl. US, [102/15](http://www.uradni-list.si/1/objava.jsp?sop=2015-01-4086) in

   [7/18](http://www.uradni-list.si/1/objava.jsp?sop=2018-01-0275). [↑](#footnote-ref-1)
2. Register zavezancev za informacije javnega značaja(RZIJZ):

   https://www.ajpes.si/Registri/Drugi\_registri/Zavezanci\_za\_informacije\_javnega\_znacaja/Splosno. [↑](#footnote-ref-2)
3. Uradni list RS, št. [72/06](http://www.uradni-list.si/1/objava.jsp?sop=2006-01-3076) – uradno prečiščeno besedilo, [15/08](http://www.uradni-list.si/1/objava.jsp?sop=2008-01-0455) – ZPacP, [58/08](http://www.uradni-list.si/1/objava.jsp?sop=2008-01-2482), [107/10](http://www.uradni-list.si/1/objava.jsp?sop=2010-01-5581) – ZPPKZ, [40/12](http://www.uradni-list.si/1/objava.jsp?sop=2012-01-1700) – ZUJF, [88/16](http://www.uradni-list.si/1/objava.jsp?sop=2016-01-3927)

   – ZdZPZD, [40/17](http://www.uradni-list.si/1/objava.jsp?sop=2017-01-2005), [64/17](http://www.uradni-list.si/1/objava.jsp?sop=2017-01-3026) – ZZDej-K, [49/18](http://www.uradni-list.si/1/objava.jsp?sop=2018-01-2523), [66/19](http://www.uradni-list.si/1/objava.jsp?sop=2019-01-2922) in [199/21](http://www.uradni-list.si/1/objava.jsp?sop=2021-01-3973). [↑](#footnote-ref-3)
4. Uradni list RS, št. [47/14](http://www.uradni-list.si/1/objava.jsp?sop=2014-01-1972). [↑](#footnote-ref-4)